 मिर्गौला प्रत्यारोपणका लागि त्रिवि शिक्षण अस्पताल भर्ना भएका प्रधानमन्त्री ओलीको डायलाइसिस गरिएको छ । मिर्गौला प्रत्यारोपण गर्नुभन्दा अगाडी रगतमा हुने टक्सिनहरु निकाल्न ‘प्रि ट्रान्सप्लान्ट’ डायलाइसिस गरिएको अस्पताल स्रोतले जनाएको छ । प्रधानमन्त्री ओलीको भोलि मिर्गौला प्रत्यारोपण गर्नका लागि टिचिङको नेफ्रोलोजी विभागमा सोमबार भर्ना गरिएको छ । ओलीको मिर्गौला प्रत्यारोपण बुधबार बिहान ९ बजेदेखि हुने भएको छ । ओलीको दोस्रो पटकको मिर्गौला प्रत्यारोपणका लागि तयार चिकित्सक टोलीले बिहान ९ बजेदेखिको समय मिलाएको हो । त्रिवि शिक्षण अस्पताल प्रशासनका अनुसार १३ वर्षअघि भारतको अपोलो अस्पतालमा पहिलो पटक मिर्गौला प्रत्यारोपणमा संलग्न चिकित्सकको टोली पनि आइसकेको छ। भोलीको शल्यक्रियाको तयारीका लागि प्रधानमन्त्री ओली आज राति १० बजेदेखि केही पनि नखाइ बस्नेछन् । प्रधानमन्त्री ओलीको मिर्गौला प्रत्यारोपण डा प्रेम ज्ञवाली नेतृत्वको टोलीले गर्ने भएको छ। त्रिवि शिक्षण अस्पतालका वरिष्ठ प्रत्यारोपण शल्यचिकित्सक डा ज्ञवालीको नेतृत्वमा १५ जना भन्दा धेरै चिकित्सकको टोली तयार गरिएको हो । वि.सं.२०७६ फागुन २० मंगलवार १४:१९ मा प्रकाशित झापा । हाल देशभर मनसुनी वायुको प्रभाव रहेको छ  ।
कसको मिर्गौला प्रत्यारोपणमा १३ वर्षअघि संलग्न चिकित्सकको टोली आइसकेको छ?
प्रधानमन्त्री ओलीको